
Alte cărţulii din 


CUNOŞTINŢE FOLOSITOARE 

îndrumătoare către îndeletniciri practice; 

DESPRE tovărăşii de Preot C. Dron Seria B. 

No. 2. Lei 5 

Se dau regulele după care se pot alcătui tovarăşii, care 
ne ar scăpa din criză. 

MEŞTEŞUBUL VAPSITULUI CU BURUENI de Art. 

Gorovei (S. B. No. 22) Lei 5 

Se arată cum se pot scoate vopsele trainice şi blânde, din 
buruenile din jurul casei. 

LUCRARI din PANUŞE de porumb de T. B. Minea 

(Seria B. No- 55) Lei 5 

Până şi pălării de vară să pot face din pănuşele asvârlite 
la gunoi. Cum ? Vezi cartea. 

LUCRARI din PAE Şl SORG de T. G. Minea (Seria 
B. No. 58) Lei 8 

O îndeletnicire pe cât de plăcută pe atât de bănoasă. 

FABRICAREA SĂPUNULUI de A. Schorr (Seria D. 
No. 1) Lei 5 

Te învaţă cum să faci săpun în casă. 

FOTOGRAFIA de Căp. M. Zapan (Ser. D. 1Q) Lei 5 

Pentru începătorii fotografi cărţulia este o minunată călăuză. 


Toate aceste se găsesc la orice librărie; 
dacă lipsesc se pot comanda direct prin 
mandat poştal. 




LĂMURIRE 

Fiecare dintre ştiutorii de carte are două datorii 
faţă de cărţile ce-i alcătuesc hrana sufletească. 

Una este acea de a le citi, căpătând din ele 
atâtea cunoştinţi frumoase şi folositoare în viaţă. 

Cea de a doua este de a le îngriji cât mai bine. 
Aceasta cu atât mai mult cu cât odată citite fac 
oarecum parte integrantă din persoana noastră, 
din care cauză li se cuvine aceaşi îngrijire ca şi 
nouă înşine. 

După cum avem grija să dăm corpului nostru 
o haină curată şi bine lucrată, tot aşa şi faţă 
de cărţi avem datoria să le dăm o îmbrăcăminte, 
măcar spre a le păstra. 

Acestă îmbrăcăminte în limbajul legătorului 
înseanmă „a lega şi cartona o carte". 

O bibliotecă, ori cât de puţine volume ar cu¬ 
prinde, când este metodic orânduită iar cărţile 
sunt îngrijit îmbrăcate, face oricui impresie plăcută- 

Această nouă îmbrăcăminte, de recomandat, costă 
mult, când o face un legător de cărţi; este cu 
mult mai bine a învăţa fiecare dintre noi meşteşu¬ 
gul „de a lega şi cartona", căci este uşor, plăcut 
şi cu puţină cheltuiala. 

Totodată facem şi o economie, cu care putem 
cumpăra alte cărţi, mărind biblioteca. 

La prima încercare, desigur, se va simţi o oare 
care stângăcie; cu puţină bunăvoinţă şi exerciţiu 
dispare după puţin timp. La urma urmei ajunge 
o ocupaţie plăcută. 

Pentru ca munca noastră să nu fie înzadar, 
trebue să ţinem seamă de unele norme; avem 
nevoe de unele unelte fără de cari nu putem lucra, 
precum şi de ceva material. 

Broşura de faţă are tocmai scopul de a da indica¬ 
ţii asupra a tot ce e nevoe, ca unelte şi material, 
precum şi a îndruma pe orcine spre meşteşugul 
legătoriei. 


Ori-ce material pentru 

LEGAT CĂRJI 

se poate cumpăra la 
„CARTEA ROMÂNEASCĂ" 


I 

UNELTE NECESARE PENTRU LUCRU 
Din numărul ceva mai mare de unelte folosite 
de legător am ales numai pe acelea fără de care 
nu se poate lucra. 

Iată care sunt acestea: 

1. O presa (fig. 1). In cazul când nu o putem 



face singuri, poate fi comandata la orice lemnar. 
Mariraea ei variază cu necesitatea fiecăruia. Odată 
cu presa se mai comandă 4—5 scândurele bine 
geluite, groase de câte un deget, de formă drep¬ 
tunghiulara, cum sunt acele din fig. 1, inter- 

calate între cărţi. Se folosesc tocmai la aceasta. 

2. Un gherghef (fig. 2), care poate fi făcut de 
orcine. E nevoe de o scândurică lată de 20—30 cm, 
lungă de 40—50 cm, care formează masa gher¬ 
ghefului. 



De o parte a lungimei, la distanţe egale de cele 
două capete se fixează în cue, două scândurele, 
late de 2 cm. şi înalte de 35—45 cm. La capetele 



Fig. 3. Un faiţ 


lor de sus se fixează, orizontal, o a 3-a scândurică 
de aceaş grosime. 

Ghergheful este unealta de nelipsit; numai cu 
ajutorul lui se pot coase cărţile. 

3) Un falţ (3) de obiceiu din os ; se poate face 

şî din lemn Trebue însă lustruit bine, spre a nu 
înţepa, sgâria sau rupe pânza şi hârtia când îl vom 
întrebuinţa, după cum vom vedea mai departe. 

4. Un ferestrău (fig4) scurt, cu dinţi mărunţi. 

5. Un foarfece. 

6. Un ac de cismăric. 

7. O pensulă. 

Acestea odată cumpărate ne pot servi pentru 



Fig. 4. Ferestrău. 


totdauna cu o singură condiţiune: „să le păstrăm 
cum trebue". 

Mai cumpărăm ori de câte ori avem nevoe : 

8. Sfoară pentru cusut, de la orice magazin de 
pielărie, de preferinţă cât mai subţire şi cât mai 
rezistentă. 

Q. Pânză specială pentru legat cărţi, necesară 
pentru cotor şi colţuri. 

10. Hârtie marmorată. 

In cazul când îmbrăcăm toată cartea în pânză, 
calculăm în aşa fel, încât bucata de pânza cumpă¬ 
rată să fie cu 5 cm. mai lată decât ar înveli 
cartea pe ambele feţe plus cotorul şi cu 4 cm mai 
lungă decât lungimea cărţii. 

11. Hârtie pentru forjeţ. (*). 


(•) Dela cuvântul german: vorsetzen: „a pune înainte" 

De preferinţă carton pentru scoarţe se cumpără 
dela legător când mergem cu cartea la tăiat; în 
cantitate mai mare se poate cumpăra de la «Cartea 
Românească» sau oricare altă librărie. 

Pentru lipit se întrejuinţează de obiceiu clei de 
tâmplărie; cleiul de făină de grâu nu e tocmai 
de recomandat căci se face golomoţ şi nu se întinde 
uniform. 

Cleiul de tâmplărie se prepară astfel: 

Se sparge în bucăţi cât mai mici, se pune într’un 
vas şi se acoperă complect cu apă. $e fierbe 
până ce tot cleiul s’a disolvat iar lichidul a deve* 
nit ceva vâscos. Se lasă puţin să se răcească şi 
se poate lipi cu el. Se are grije să nu fie niciodată 
prea gros sau să lipim cu el în cantitate prea 
mare deoarece prin uscare crapă. 

Odată răcit i se adaogă puţină apă şi se fierbe 
din nou. 



este 


ce! mal bun prieten al omului. 


II 

DESFACEREA CĂRŢII ÎN GOALE DE 
TIPAR (FASCICOLE). 

Odată cele de mai sus procurate, ne putem aşeza 
la lucru. Totdeauna se lucrează la o masă. 

Se ia cartea sortită legatului; i se scot coper¬ 
tele, dacă eventual le mai are; se desface cartea, 
cu îngrijire, în grupurile de file din care este 
formată, în ceiace se numeşte „fascicole" 

In cazul când fascicolele sunt cusute, se taie 
sfoara cu foarfecile, cu atenţie spre a nu rupe filele. 

Dacă fascicolele sunt prinse în capse şi lipite 
cu clei, la partea ce se chiamă „cotor", se desfac 
copertele şi se curăţa bine fiecare fascicolă de clei. 

In cazul când filele s’au rupt sau erau rupte la 
cotor, se lipesc astfel : 

Se taie făşii subţiri de hârtie, de lungime egală 
cu lungimea filei, late de 1—2 cm. 

Se ia o astfel de făşie, se unge cu clei pe o 
singură faţă. 

Se alătură cele două file corespondente şi se 
lipeşte banda de hârtie pe partea dinăuntru a filelor, 
în aşa fel în cât banda de hârtie să cuprindă în 
mod egal cele două file rupte. 

Ţot aşa se procedează dacă filele sunt rupte la 
colţuri sau spre margine. 

Se repetă lipirea tuturor filelor rupte, în acelaşi 
mod aşezându-se în fascicolă la locul ce-1 ocupa 
inainte. 

Fascicolele se aşează la rând după paginaţie. 



este 


mângâiere în durere, ajutor la 


nevoe. 


UI 

FACERRA FORJEŢULUI 


Se taie o bucată de hârtie, din aceia cumpărată 
pentru forjeţ, de o lăţime dublă de cât lăţimea 
cărţii plus 1 cm. iar în lungime, egală cu lungi, 
mea cărţii. Bunăoară : cartea are 16 cm. lăţime, 
hârtia trebuie să aibă o lăţime de 33 cm. 

Se îndoaie în două părţi egale, în direcţia Iun- 
gimii cu faţa ce prezintă desene în interior. 

Se lipeşte pe o parte a îndoiturii o bucată de 
pânză lată de 4 cm. lungă cât hârtia, aceasta pentru 
o mai mare rezistenţă a forjeţului. 



(Eie. 5) 


După acea se îndoaie hârtia lipită cu pânză cam 
jumătate centimetru în tot lungul filei, în aşa fel 
în cât pânza să fie în afară îndoiturii. (fig. 5) 

Se dă cu pensula clei numai pe această latură de 
^4 cm. la prima fascicolă a cărţii, în aşa fel, încât 
cotorul fascicole! să vină exact în îndoitură. 

Cele două file ce formează forjetul vin la în¬ 
ceputul fascicole!. 

Utilizăm acelaşi procedeu şi pentru ultima fas- 
cicolă a cărţii. 

Am descris numai forjeţul primei fascicole spre 
e fi mai uşor de înţeles, însă după oarecare obiş¬ 
nuinţă se pot lucra ambele în acelaşi timp. 

Se lasă să se usuce şi astfel forjeţul este gata. 

In cazul că lucrăm mai multe cărţi deodată, facem 
acelaşi lucru şi la celelalte. 

Când ceeace am lipit este complet uscat, aşezăm 
fascicolele la rând, după paginaţie, le batem bine 
de masa pe care lucrăm, atât în lung cât şi în 
lat, spre a aşeza cât mai bine fascicolele la acelaşi 
nivel. 

Această grija se are mai ales pentru cotor, care 
trebue să fie peste tot totuna. 

Se pune binişor cartea în presă, fără ca fasci¬ 
colele să se fi deplasat, în aşa fel, încât cotorul 
cărţii să iasă puţin în afară margenii presei. 

După ce s’a strâns Dine presa, aşa încât cartea 
să nu joace, facem cu ferestrăul câte o tăetură, 
la o depărtare de două degete de capetele cărţii, 
în partea cotorului. 

Spaţiul rămas între primele două tăieturi se îm¬ 
parte în aşa fel încât facem alte două şanţuri Ia 
egală distanţă şi intre ele şi de primele tăieturi 

(fig- 6) 

Operaţia se poate face deodată la cărţi de a 
aceleaşi mărime care s’ar lucra eventual în acelaş 
timp, cum ar fi bunioară mai multe broşuri din 

Cunoştinţe folositoare ori Pagini alese, editate de 
Cartea Românească. 

După ce se fac tăieturile se scoate cartea din 
presă şi începem cusutul. 



Fig. 6 

Aici vom avea două categorii, după cum lu¬ 
crăm o singură carte sau mai multe. 

I. Când avem de cusut o carte. 

Se iau 2 bucăţi de sfoară groasă, cât grosimea 
şanţurilor şi cu 4—5 cm, mai lungi decât gro¬ 
simea cărţii. 

Se ia prima fascicolă şi se desface la jumătatea 
ci; cu partea pe care se află forjeţul se aşază 
pe marginea mesei la care lucrăm, cu cotorul spre 
noi. Cu mâna stângă se ţine deschisă fascicola la 
jumătate iar cu dreapta se ia acul cu un fir de 
sfoară de o lungime, ce nu ne-ar împiedica la cu¬ 
sut, în ori ce caz mai lungă decât lungimea cărţii. 

Se introduce acul cu mâna dreaptă prin prima 
tăetură din dreapta. Se prinde cu mâna stângă 
în interiorul iascicolei şi se scoate prin şanţul 
imediat alăturat. 

Se ia un fir de sfoară, din cele 2 scurte, şi mai 
groase preparate mai dinainte şi se aşează în şanţ 

iar cu acul se ocoleşte sfoara cea groasă, intro- 
ducându-se din afară în interiorul fascicole!, în aşa 
fel încât sfoara cu care coasem să fi înconjurat 
sfoara din şanţ, fără ca acul să fi trecut prin ea. 
Se Hcoate acul prin al doilea şanţ, în care am 
pus a 2-a sfoară groasă. Se ocoleşte sfoara groasă 
ca mai sus şi se introduce acul în acelaş şanţ, după 
care se scoate prin ultima tăietură, dela marginea 
opusă (fig, 7, săgeţile indică drumul acului). 



Operaţia începe deci din a. Când am ajuns în 
6, se trage sfoara de cusut rămânând la capătul 

a, 2-3 cm. de sfoară liberă. 

Se ia apoi a 2-a fascicolă, se aşează peste prima 
se deschide tot la jumătate şi începem cusutul din 

b, spre a, operaţia fiind aceaşi. 

Când am ajuns în dreptul tăeturii a, se strânge 
bine sfoara dela ambele fascicole, spre a deveni 
întinsă şi se înoadă, capătul de 2-3 cm, lăsat liber, 
cu firul cel lung. 

Pentru ca fascicolele să fie cât mai apropiate 

între ele, se trage de cele 2 fire de sfoară, aşe¬ 
zate în şanţuri, în jos şi în sus, cu îngrijire spre 
a nu le trage afară. 

Se ia a 3-a fascicolă şi cusutul se repetă ca la 
prima dela a spre b. Când am ajuns cu cusutul 
în b. se introduce acul prin sfoara cu care s’a 
cusut fascicolele imediat inferioare în acest punct. 

Aceasta pentru a uni fascicolele între ele. Lu¬ 
cru se repetă cu toate fascicolele când se ajunge 
în punctul 6, legându-le astfel de fascicolele cusute 
mai înainte. 



Apoi ori de câte ori ajungem în a legăm capul 
de sfoară cu cel lăsat liber, având acelaş scop 
de a lega cât mai bine fascicole între ele (Fig. 8). 

11. Când avem de cusut mai multe cărţi între¬ 
buinţăm ghergheful (fig. 2). Se întind 2 fire de 
sfoară, de grosimea celor două şanţuri ale cărţilor, 
lungi cât este ghergheful de înalt; la partea su¬ 
perioară se înfăşoară un surplus de sfoară de cele 
două cue. Distanţa între sfori va fi egală cu dis¬ 
tanţa celor două şanţuri ale cărţilor. 

Aceste 2 sfori ţin locui sforilor scurte, ce le-am 
vârât în şanţurile cărţii de mai sus, spre a trece aţa 
în jurul lor. 

Cusutul fascicolelor este acelaş ca cel arătat mai 
înainte. Când terminăm de cusut prima carte conti¬ 
nuăm cu a 2-a, a 3-a, s. a. m, d. cu deosebirea 
că după fiecare carte cusută se înnoadă sfoara de 
mai multe ori, atât la ultima fascicolă a primei 
cărţii, cât şi la prima fascicolă a cărţii următoare. 

După ce terminăm de cusut toate cărţile, le des¬ 
părţim între ele astfel: 

Sfoara cu care am cusut fascicolele o tăiem cu 



Fig. 9 


foarfecă, între nodul ultimei fascicole a primei cărţi 
şi nodul primei fascicole a cărţii următoare. 

Sfoara ce trece prin şanţ, se trage din rezerva 
ce o avem la partea de sus a gherghefului şi 
se taie în aşa fel încât la fiecare carte să rămână 
în şanţuri sfoară cu câte 1-2 cm în afară de gro¬ 
simea cărţii (Fig, Q). 

Odată scoase dela cusut, se ia fiecare carte, se 
bate cu partea cusută (cotorul) de masă, pentru 
a fi fascicolele la acelaş nivel. 

Se fixează cu partea opusă cotorului în presă. 

se aşează cotorul pe un corp tare, perfect plan 
iar cu un ciocan se bate, pentru ca fascicolele să 
se apropie căt mai bine între ele, S’a fixat în presă 
ca să nu se deplaseze fascicolele din nivelul co¬ 
torului, în timp ce le batem. 

După ce se scoate din presă, cele 4 capete ale 
sforilor în jurul cărora s’au cusut fascicolele, se 
desfac în firişoare cât mai subţiri. Cu cleiul pre¬ 
parat după cum am văzut, se lipesc capetele res 
firate ale sforilor de pânză, ce am avut grijă ră. 



o adaog la forjeţ înainte de a începe cusutul. 
Se mai bate cu cotorul de masă ca nu cumva 
fascicolele să se fi deplasat, se dă cu pensula cu 
clei în tot lu.ngul cotorului şi se lasă sa se usuce, 
fie liberă fie aşezată în presă şi strânsă uşor. 

După uscare se duce cartea la un legător spre 
a-i tăia marginele la maşină. Nu e numai de cât să 
se săvârşască această operaţie. 

Totodată spre a fi tăiate cât mai exact şi cât 
mai drepte, se cumpără 2 cartoane (mucava) ma 

lungi cu 6 mm. de cât lungimea cărţii, iar ca lă. 
ţime, lăţimea cărţii. 

Aceaste cartoane vor constitui scoarţele. 

Odată cartea tăiată, se aşează pe masa de lucru, 
cu mâna stângă deasupra cărţi, în aşa fel, ca de¬ 
getul cel mare să fie ţinut pe grosimea cărţii 
(fig. 10); cu mâna dreaptă, se bate cu ciocanul 



Fig. 11 

oblic pe cotor. Mâna stângă se mută pe suprafaţa 
cărţii, aşa ca să fie in dreptul locului unde se ba¬ 
te cotorul cu ciocanul, iar cu degetul mare se 



apasă înainte; operaţia se repetă aşezând cartea 
când pe o faţă când pe cealaltă. 

Drept rezultat final cartea şi*a curbat cotorul. 

Se ia o bucată de hârtie, de lungime egală cu 
a cărţii, iar de lăţime, ceva mai mică decât lă~ 
ţimea cărţii. Se îndoaie în două, în direcţia lun- 
gimei. 










51 


10 


Se unge una din îndoiluri cu clei şi se lipeşte 
la începutul cărţi aşa fel că îndoitura să fie la 
3 mm. de marginea cotorului. 

Am făcut aşa zisul „forjeţ mic". 

Se dă apoi cu pensula de clei în tot lungul co¬ 
torului, se lipeşte cu clei de partea liberă a for- 
jeţului mic cele 2 cartoane, unul de o parte ce¬ 
lălalt de cealaltă parte a căiţii. 

Cartoanele se fixează chiar la îndoitura forjeţului 
mic, deci respectăm cei 3 mm, lăsaţi la lipirea 
forjeţului mic. 

Se fixează cartea în presă, aşa curbată cum este 
astfel ca cele 2 cartoane să nu iasă din nivelul 
presei, deşi cotorul iese cu cei 3 mm în afară. 

Cu muchia unui ciocan se bat fascicolele de o 
parte şi de alta a cărţii, în aşa fel, încât muchia 
ciocanului să fie perpendiculară pe lungimea fas¬ 
cicolelor, Operaţia se continuă până ce cotorul 
s’a lăţit în tot lungul lui, acoperind grosimea car¬ 
tonului. 

După aceasta se lipeşte de cotor o hârtie si se 
lasă să se usuce, iar după uscare se taie hârtia 
lipită, dacă ar ieşi din suprafaţa cotorului. 


IV 


CUM SE FACE RICÂVUL 0) 

Se scoate cartea din presă şi se măsoară exact 
grosimea cotorului şi lungimea cartoanelor lipite pe 
forjeţul mic. 

Se tae o bucală de carton subţire de dimen¬ 
siunile găsite care se curbează în lung în aşa fel 
spre a lua forma cotorului. 

Se ia o hârtie de dimensiuni ceva mai mari, se 
unge cu clei, iar Ia jumătate se fixează fâşia de 
carton subţire. Se tae hârtia la capete exact cât 
lungimea cartonului. 

Cu cleiul încă neuscat depe marginea hârtiei, 
se aşează fâşia de carton strâns de cotorul cărţii, 
iar cele 2 părţi de hârtie se lipesc de o parte şi 
de alta a scoarţei lor, în aşa fel, încât la capete 
făşia de carton să nu fi ieşit din nivelul scoarţelor. 

Cu ceace am numit falţ (Fig 3) apăsăm, uşor, 
hârţia în spaţiul da 3 mm, rămas între ricăv şi 
scoarţe, atât de o parte cât şi de cealaltă a cărţii 
Se apasă uşor spre a nu se rupe hârtia. 

Se formează 2 şanţuri în lungul cărţii, direcţia 
după care se vor deschide scoarţele când cartea 
va fi gata. 


1) Dela cuv. german: der RDcken=spatele rezemătoarea. 

Se aşează din nou cartea la presă între 2 scân 
durele şi se lasă să se usuce. 

In acest timp se ia o bucată de pânză cu 3 cm 
mai lungă, decât lungimea căiţii şi cu 6 cm. mai 
ată, decât grosimea cotorului. 

O a 2-a bucată de pânză e de formă dreptun¬ 
ghiulară şi de mărime ce variază cu mărimea cărţii 
de legat. Se îndoeşte după latura cea mică în două 
părţi egale; i se tae două colţuri opuse şi apoi 
după diagonală, căpătând astfel 2 trapeze. 



După ce cartea s’a uscat, se scoate dela presă 
lipindu-i-se colţurile astfel: 

Se ia un trapez, se aşează pe partea din afară 
a scoarţei, în aşa fel ca baza mică să iasă puţin 
din nivelul colţului. 

Se aduce partea trapezului de jos, în interiorul 
scoarţei, unde se lipeşte cu clei (fig. 14 b), apoi 
cu falţul se apasă porţiunea y (fig 14 b) în jos, 
aducându-se şi partea de sus înăuntrul scoarţei 
(fig. 14 c). Astfel s’a format un colţ, având for- 

ma ca în fig. 14 c, în interiorul scoarţei, iar în 
afară, un triunghiu. 

Procedeul este acelaş şi pentru celelalte colţuri. 
Pânza pentru cotor Se unge cu clei şi se lipeşte 
pe ricăv în aşa fel, încât să treacă, de o parte 




Fig. 14 a. 


şi de alta a scoarţelor precum şi în sus şi în jos 
în părţi egale; se întinde bine şi se lipeşte cu 



clei, utilizând acelaş procedeu ca la fixatului rică- 
vului pe scoarţă. Se pun din nou în relief, cu 
falţul, şanţurile dintre cotor şi scoarţa, lipindu-se 
bine pânza. Părţile de pânză ramase libere din 
lungul cărţii se lasă libere, nelipite, în timp ce 

cartea se pune Ia uscat, între 2 scândurele în 
presă, în aşa fel încât marginea presei să vină în 
dreptul şanţurilor dintre ricăv şi scoarţe. 

După uscare, se tae capetele pânzei rămase 
libere, rămânând numai câte un cm, mai mari de¬ 
cât cartea; apoi se deschid ambele scoarţe, ţinând 
cu mâna filele cărţii în sus, tăem cu un foarfice 
câte un cm. din forjeţul mic, atât de o parte cât 
şi de alta, atât sus cât şi jos. 

Se ung, capetele de pânză rămase libere cu clei 
şi se introduc pe unde am tăiat, lipind bine şi 
netezind cu falţul. 



Se ia hârtia marmorată, din care se tae două 
bucăţi, cu 3—4 cm mai lungi decât cartea şi late 
cât distanţa dintre cotor şi marginea scoarţelor. 
La o ditsanţă de 2—5 cm de cotor, se aşează 
hârtia marmorată, ca să se petreacă hârtia peste 
pânză. Se taie colţurile ceva mai mici ca cele de 
pânză (fig. 15). Se unge cu clei şi se lipeşte, 
una din bucăţile de hârtie marmorată pe o scoar¬ 
ţă, iar a doua pe cealaltă scoarţă (fig. 16). 

Se întinde bine cu mâna, iar părţile rămase 
libere se îndoesc înăuntrul scoarţelor, unde se 
lipesc. Se pune din nou cartea la uscat. 

După uscare se lipeşte pe partea dinăuntrul a 
scoarţelor, câte una din filele ce constituesc for- 
jeţul mare. Se aşează cartea între două scândurele 
şi se introduce în presă, strângându-se uşor. Se 
lasă aici până se va usca bine. 

Scoţând-o dela presă operaţia e terminată. 

De obicei se lucrează cu mai multe cărţi de o 
dată. 

In cazul când se lucrează scoarţele în întregime 
din pânză, operaţia este accaş, cu deosebirea că 
ndată ce am ajuns la îmbrăcatul scoarţelor nu se 
mai tae colţuri şi pânză separat pentru ricăv, ci 
se ia o bucată de pânză, ce este cu 3—4 cm 
mai mare decât ar înveli ambele scoarţe şi coto* 
rul, iar în lungime, cu 2 cm mai mare, lucrându- 
se cu ea întreagă. 

Se unge întreagă pânza cu clei, se aşează rică- 
vul cărţii la jumătatea pânzei, lăsându-se şi în sus 
şi în jos părţi libere egale. Se lasă cartea cu o 
parte peste pânza, întinzând-o bine, aducându-se 
şi partea opusă peste cealaltă parte a cărţii. Se 
lipeşte întins pânza atât pe ricăv, cât şi pe cele 
două scoarţe, netezind bine cu falţul. Colţurile se 
lucrează după cum am văzut (fig. 14) cu deose* 
birea că acum se lucrează din pânza întreagă. Par* 
ţile rămase libere de pânză, din lungul cărţii, se 
îndoesc în interiorul scoarţelor unde sc lipesc, iar 
în dreptul ricăvului se procedează ca atunci când 
am lucrat cartea în pânză şi hârtie marmorată 
(pag. 22) după care se pune cartea la uscat în 
presă. 

Metoda descrisă până acum se aplică la cărţile 
groase. 

Cărţile ce sunt constituite din fascicole puţine 
se lucrează în modul următor: 

După ce s’au desfăcut fascicolele, s’au lipit, dacă 
erau rupte şi s’a făcut forjeţul, după cum am 
arătat mai sus, nu se mai taie şanţul. 

In locul sforilor, în jurul cărora se cos fasci¬ 



colele, se pun 2 bucăţi de pânză, late de 1 — 1.5 
cm. Cusutul este acelaş, ca cel văzut mai sus, după 
care se bat fascicolele cu ciocanul spre a se apro¬ 
pia între ele, se potrivesc fascicolele la cotor 
spre a fi la acelaş nivel, se lipesc capetele pânze¬ 
lor de forjeţ, se dă cu clei la cotor şi se pune la 
presă. Operaţia e aceiaşi, descrisă pe larg la cărţi. 

Deosebirea între lucratul cărţilor groase şi cele 
subţiri mai stă şi în următorul fapt: 

La cărţile subţiri scoarţele se lucrează separat 
şi iată cum : Pe bucata de pânză cumpărată pentru 
cotor se lipeşte bucata de carton subţire ce con- 
stitue ricăvul. La o distanţă de 3 mm, în dreapta 
şi în stânga ricăvului se lipesc cele 2 cartoane, ce 
formează scoarţele cărţii (fig. 17). Se întinde de 
pânză bine iar capetele rămase libere se lipesc. 
Colţurile şi hârtia marmorată se lucrează după 
cum am văzut. Se lasă astfel scoarţele să se usuce. 

După uscare se aşează cartea pe interiorul unei 
scoarţe, cu cotorul de partea ricăvului. Se potri¬ 
veşte ca porţiunea mai mare a scoarţei decât car¬ 
tea să se împartă în mod egal de jur împrejurul 
Lânii. 

Se lipesc în acest mod scoarţele de forjeţul 
mic, apoi de forjeţul mare, atât de o parte cât 
şi de alta a cărţii. Se observă ca ricăvul să fie cât 
mai aproape de cotor. 

Se dune la presă să se usuce şi astfel cu puţină 
bunăvoinţă şi atenţie lucru este dus la bun sfârşit. 

Meşteşugul legatului nu se va putea niciodată 
învăţa dacă nu se va lucra pe măsură ce se citeşte 
fiecare capitol al acestei broşuri. 


V. 

CUM SE BROŞAZĂ 

Scoarţele cărţii se pot simplifica şi mai mult 
astfel, că în loc de a avea nevoe de carton, pânză, 
hârtie marmorată, avem nevoe de o singură bu¬ 
cată de carton subţire sau hârtie ceva mai groasă, 
albă sau divers colorată. 


Fig. 18 

Operaţia broşatului se face în modul următor: 

După ce cartea s’a cusut, în jurul celor două 
bucăţi de pânză, s’a încleiat la cotor şi tăiat la 
legător, lucru exact văzut până acum, se fac scoar¬ 
ţele astfel: 

Se ia o bucată de carton subţire, de lungime 
cât lungimea cărţii iar de lăţime, de două ori lă¬ 
ţimea cărţii mai mult grosimea cartonului. 

Se îndoae cartonul în lung, după direcţiile ce 
desparte lăţimea cărţii de grosimea cartonului, apoi 
se ia deoparte şi de alta a îndoiturilor câte o 



distanţă de 0.5 cm, după care direcţie iar se în¬ 
doae (fig. 18). 

Se unge cu clei partea cartonului ce indică co¬ 
torul, precum şi cele două distanţe, de câte 0,5 
şi se lipesc la carte, în aşa fel încât să fie la a- 
celaş nivel de jur împrejurul cărţii. 

Odată cartea uscată la presă, se vede că se des¬ 
chide după cele două îndoituri mai depărtate de 
cotor (fig. IQ). 










VI. 

încadratul fotografiilor 

După cum s’a văzut, sunt atâtea intervale de 
timp în care cartea trebue pusă la uscat; dacă nu 
avem altă ceva de lucru, stăm, ne odihnim. 

Pentru a întrebuinţa şi acest scurt timp cu folos 
putem încadra diferite fotografii ori tablouri. 
Pentru aceasta avem nevoe de: 

1. Un geam de dimensiunile fotografiei. 

2. O bucată de carton subţire de aceleaşi di¬ 
mensiuni. 

3. O bucată de şnur (6 cm). 

4. O bucată de pânză lungă cât de 2 ori lun¬ 
gimea fotografiei, plus de două ori lăţimea foto¬ 
grafiei, iar lată de 2 cm. 

Această bucată de pânză se tae în 4 ; două bu¬ 
căţi egale cu lungimea fotografiei iar două cu lă- 
lim'-a. 

5. O bucată de hârtie cu 1 cm mai mică de 
cât fotografia atât în lungime cât şi în lăţime. 

Odată acestea procurate se lucrează astfel: 

Se aşează pe faţa fotografiei, geamul, după ce 
a fost şters bine, iar pe dos bucata de carton. 

Se ia una din bucăţile de pânză ce reprezintă 
lungimea fotografiei şi se lipeşte pe geam cel mult 
0.5 cm din lăţimea pânzei, restul lipindu-se pe dos, 
adică pe carton. In acelaş mod se lipeşte şi cea 
de a 2-a bucată de aceaşi dimensiune cu prima. 

Se lipesc întins şi exact cu nivelul fotografiei. 

Bucăţile de pânză ce reprezintă lăţimea se lipesc 
în acelaş mod cu simpla deosebire că, pe partea 



geamului, la capete li se tae cu foarfecele câte 
un colţ şi apoi se lipesc (fig. 20). 

Se aşează fotografia în poziţie normală şi la 
jumătatea părţii superioare se aşează pe cartonul 
de pe dos, şnurul în formă de 8. Partea de sus a 
cifrei 8 să fie mică, cam 1 cm din lungimea şnu¬ 
rului. Această porţiune superioară iese din nivelul 
fotografiei pe când partea inferioară se lipeşte cu 
clei 

Peste aceasta se lipeşte bucata de hârtie, 1 cm 
mai mică, ce va cuprinde tot spatele tabloului. 

Cu falţul se întinde bine hârtia mai ales în 
jurul şnurului, care iese în evidenţă, făcut anume 
pentru ca să se anine tabloul în cui. 

Tabloul este astfel gafa încadrat. 

